CELEX: 32017R1787
Language: hu
Date: 2017-06-12 00:00:00
Title: A Bizottság (EU) 2017/1787 felhatalmazáson alapuló rendelete (2017. június 12.) az 508/2014/EU európai parlamenti és tanácsi rendeletnek a közvetlen irányítás keretébe tartozó forrásoknak az integrált tengerpolitika és a közös halászati politika célkitűzései közötti elosztása tekintetében történő módosításáról

4.10.2017   
            
            
               HU
            
            
               Az Európai Unió Hivatalos Lapja
            
            
               L 256/1
            
         A BIZOTTSÁG (EU) 2017/1787 FELHATALMAZÁSON ALAPULÓ RENDELETE
   (2017. június 12.)
   az 508/2014/EU európai parlamenti és tanácsi rendeletnek a közvetlen irányítás keretébe tartozó forrásoknak az integrált tengerpolitika és a közös halászati politika célkitűzései közötti elosztása tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az Európai Tengerügyi és Halászati Alapról, valamint a 2328/2003/EK, a 861/2006/EK, az 1198/2006/EK és a 791/2007/EK tanácsi rendelet, valamint az 1255/2011/EU európai parlamenti és tanácsi rendelet hatályon kívül helyezéséről szóló, 2014. május 15-i 508/2014/EU európai parlamenti és tanácsi rendeletre (1) és különösen annak 14. cikke (4) bekezdésére,
   mivel:
   
               (1)
            
            
               Az 508/2014/EU rendelet rendelkezik az integrált tengerpolitika és a közös halászati politika célkitűzéseinek megvalósításához hozzájáruló intézkedések finanszírozásáról.
            
         
               (2)
            
            
               Az 508/2014/EU rendelet VI. címe meghatározza azokat az intézkedéseket, amelyek az Unió által a közvetlen irányítás elvével összhangban finanszírozhatók.
            
         
               (3)
            
            
               Az 508/2014/EU rendelet III. melléklete tartalmazza a közvetlen irányítás keretébe tartozó források indikatív elosztását az integrált tengerpolitikának és a közös halászati politikának a szóban forgó rendelet 82. és 85. cikkében meghatározott konkrét célkitűzései között.
            
         
               (4)
            
            
               Az 508/2014/EU rendelet keretében finanszírozott intézkedésekre vonatkozó programozási időszak a 2014-től 2020-ig terjedő időszakra esik. A programozási időszak harmadik évének lejártával a különböző kiadási területeken végrehajtott cselekvések kapcsán összegyűlt tapasztalatok azt mutatják, hogy egyes területeken különbségek vannak a források megfelelő elosztása és az 508/2014/EU rendelet III. mellékletében meghatározott százalékos értékek között.
            
         
               (5)
            
            
               E különbségeket eddig az 508/2014/EU rendelet 14. cikke (3) bekezdésének alkalmazásával lehetett kezelni. Az említett cikk lehetővé teszi a Bizottság számára, hogy az egyes esetekben a pénzügyi keret értékének legfeljebb 5 %-áig eltérjen az indikatív százalékos értékektől.
            
         
               (6)
            
            
               Az 508/2014/EU rendelet 14. cikkének (4) bekezdése felhatalmazza a Bizottságot, hogy felhatalmazáson alapuló jogi aktusokat fogadjon el a szóban forgó rendelet III. mellékletében meghatározott százalékos értékek kiigazítása érdekében.
            
         
               (7)
            
            
               Annak érdekében, hogy a rendelkezésre álló forrásoknak a programozási időszak fennmaradó részében történő felhasználása, valamint az 508/2014/EU rendelet 82. és 85. cikkében meghatározott célkitűzések megvalósítását szolgáló intézkedéseknek a célkitűzések megvalósításához való hozzájárulása a lehető legnagyobb mértékű legyen, ki kell igazítani a szóban forgó rendelet III. mellékletében szereplő indikatív forráselosztást.
            
         
               (8)
            
            
               Az 508/2014/EU rendeletet ezért ennek megfelelően módosítani kell,
            
         ELFOGADTA EZT A RENDELETET:
   1. cikk
   Az 508/2014/EU rendelet III. mellékletének helyébe e rendelet mellékletének szövege lép.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. június 12-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 149., 2014.5.20., 1. o.
   
   
      MELLÉKLET
      „
            III. MELLÉKLET
            
               A VI. CÍM I. ÉS II. FEJEZETE SZERINTI FORRÁSOKNAK A 82. ÉS A 85. CIKKBEN MEGHATÁROZOTT CÉLKITŰZÉSEK KÖZÖTTI INDIKATÍV ELOSZTÁSA
                (1)
            
            A 82. cikkben előírt célkitűzések:
            
                        1.
                     
                     
                        Integrált irányítás kidolgozása és végrehajtása a tengerpolitikai és a tengerpartokkal kapcsolatos ügyek területén – 6 %
                     
                  
                        2.
                     
                     
                        Ágazatközi kezdeményezések kidolgozása – 24 %
                     
                  
                        3.
                     
                     
                        A fenntartható gazdasági növekedés, a foglalkoztatás, az innováció és az új technológiák támogatása – 17 %
                     
                  
                        4.
                     
                     
                        A tengeri környezet védelmének előmozdítása – 5 %
                     
                  A 85. cikkben előírt célkitűzések:
            
                        1.
                     
                     
                        Tudományos szakvélemények gyűjtése, kezelése és terjesztése a KHP keretében – 11 %
                     
                  
                        2.
                     
                     
                        Meghatározott ellenőrzési és végrehajtási intézkedések a KHP keretében – 11 %
                     
                  
                        3.
                     
                     
                        Nemzetközi szervezeteknek nyújtott önkéntes hozzájárulások – 13 %
                     
                  
                        4.
                     
                     
                        Tanácsadó testületek, valamint a KHP-hoz és az ITP-hez kapcsolódó kommunikációs tevékenységek – 7 %
                     
                  
                        5.
                     
                     
                        A piacra vonatkozó ismeretek, többek között elektronikus piacok kialakítása – 6 %
                     
                  ”
      
         (1)  A százalékban megadott értékek a 14. cikkben szereplő összegre vonatkoznak, kivéve a 92. cikk szerinti juttatást.